# ANEXA VI – Documente aferente etapei de contractare

Formularele enumerate se vor transmite doar la solicitarea AM POCA pentru proiectele selectate, în etapa de contractare.

* **Anexa nr. VI.1 -** adresa Trezoreriei/ Băncii Comerciale din care să reiasă conturile alocate proiectului;
* **Anexa nr. VI.2 -** Acordul de parteneriat, întocmit conform modelului furnizat de AM POCA și cu respectarea elementelor obligatorii prevăzute de H.G. nr. 93/2016 pentru aprobarea Normelor metodologice de aplicare a prevederilor O.U.G. nr. 40/2015 privind gestionarea financiară a fondurilor europene pentru perioada de programare 2014-2020;

**ATENȚIE:**

Suplimentar în etapa de contractare se vor depune, următoarele documente pentru care AM POCA nu impune utilizarea unui format standard:

* Declarația de eligibilitate a solicitantului/partenerilor în cazul în care, de la momentul depunerii cererii de finanțare spre evaluare și până la momentul contractării au intervenit modificări în ceea ce privește reprezentantul legal;
* Certificatul de înregistrare fiscală,
* Actul administrativ / documentul de numire corespunzător de numire a membrilor echipei de management a proiectului, cel puțin pentru cele 3 poziții obligatorii;
* CV-urile în format Europass (semnate și datate) sau fișele de post anterioare (în copii conforme cu originalul) din care să rezulte îndeplinirea cerințelor privind experiența profesională și/sau educație și formare pentru pozițiile obligatorii menționate în prezentul ghid;
* Procedura internă de derulare a achizițiilor publice aferente proiectelor POCA în care să fie incluse termene și responsabilități clare pentru fiecare structură suport, asumată la nivelul ordonatorului de credite/reprezentant legal.

**ANEXA NR. VI.2**

## ACORD DE PARTENERIAT

## nr. \_\_\_\_\_\_\_/\_\_\_\_\_\_\_\_\_\_

**pentru realizarea proiectului** *<denumire proiect >*

***(Acordul de parteneriat este supus legislației din România și se încheie până cel târziu la semnarea contractului/ordinului de finanțare și este parte integrantă din acesta.***

***Orice eliminare/modificare din cadrul prezentului acord de parteneriat se poate efectua numai cu o justificare prealabilă și care să nu contravină prevederilor legale incidente domeniului.***

***Beneficiarul, în calitate de lider de parteneriat, este singurul responsabil cu asigurarea implementării proiectului și a respectării tuturor prevederilor contractului/ordinului de finanțare, sens în care acesta trebuie să aibă în vedere includerea, în acordul de parteneriat, după caz, a oricăror prevederi pe care acesta le consideră necesare și care nu contravin, în niciun fel, prevederilor contractului/ordinului de finanțare, legislației comunitare și naționale incidente.)***

**Art. 1 PĂRȚILE**

*<denumire solicitant în cadrul POCA>* în calitate de solicitant în cadrulPOCA pentru proiectul *<titlu proiect >* și lider de parteneriat, *<se vor insera datele de identificare ale solicitantului/liderului de parteneriat>, cu următoarele conturi* (în funcție de tipul instituției – central, local, privat, conform prevederilor H.G. nr. 93/2016)

**Cont pentru cerere de prefinanțare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

**Cont pentru cerere de plată**

- cod IBAN: ……………………

- Titular cont: ………………………….

- Denumire/adresa Trezoreriei: ……………………………

**Cont pentru cerere de rambursare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

 și

2. *<denumire instituție parteneră> + < datele de identificare ale partenerului>, cu următoarele conturi* (în funcție de tipul instituției – central, local, privat, conform prevederilor H.G. nr. 93/2016)

**Cont pentru cerere de prefinanțare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

**Cont pentru cerere de plată**

- cod IBAN: ……………………

- Titular cont: ………………………….

- Denumire/adresa Trezoreriei: ……………………………

**Cont pentru cerere de rambursare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

3**.** *< denumire instituție parteneră>+ < datele de identificare ale partenerului>, cu următoarele conturi:*

**Cont pentru cerere de prefinanțare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

**Cont pentru cerere de plată**

- cod IBAN: ……………………

- Titular cont: ………………………….

- Denumire/adresa Trezoreriei: ……………………………

**Cont pentru cerere de rambursare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

4. *< denumire instituție parteneră>+ < datele de identificare ale partenerului>, cu următoarele conturi:*

**Cont pentru cerere de prefinanțare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

**Cont pentru cerere de plată**

- cod IBAN: ……………………

- Titular cont: ………………………….

- Denumire/adresa Trezoreriei: ……………………………

**Cont pentru cerere de rambursare**

- cod IBAN: ……………………

- Titular cont: ………………………….

- Denumire/adresa Trezoreriei/Băncii Comerciale: ……………………………

în calitate de **Parteneri**

au convenit următoarele:

**Art. 2 OBIECTUL ACORDULUI**

Obiectul acestui acord de parteneriat este de a stabili drepturile și obligațiile părților, precum și responsabilitățile ce le revin în implementarea proiectului: <titlul proiectului>, și pe durata de valabilitate a contractului de finanțare, depus în cadrul Programului Operațional Capacitate Administrativă 2014-2020, axa prioritară *<nr. axei prioritare>* *<titlul axei prioritare>*, obiectivul specific *<nr. obiectivului specific> <titlul obiectivului specific>.*

**Art. 3 PRINCIPIILE DE BUNĂ PRACTICĂ ALE PARTENERIATULUI**

(1) Toți partenerii trebuie să contribuie la realizarea proiectului și să-și asume rolurile și responsabilitățile aferente, așa cum acestea sunt definite și repartizate în cadrul prezentului Acord de Parteneriat și în conformitate cu prevederile din contractul/ordinul de finanțare.

(2) Părțile trebuie să se consulte în mod regulat și să se informeze reciproc asupra tuturor aspectelor privind evoluția proiectului.

(3) Toți partenerii trebuie să implementeze activitățile din proiect, cu respectarea celor mai înalte standarde profesionale și de etică.

**Art. 4 PERIOADA DE VALABILITATE A ACORDULUI**

Acordul de parteneriat intră în vigoare la data semnării de către toți partenerii implicați în implementarea proiectului și rămâne în vigoare până la data îndeplinirii de către aceștia a tuturor obligațiilor ce decurg din implementarea proiectului.

**Art. 5 DREPTURI ȘI OBLIGAȚII ALE PARTENERILOR**

* 1. **Drepturile și obligațiile liderului de parteneriat**

(1) Liderul de parteneriat este responsabil de elaborarea rapoartelor de progres și a cererilor de prefinanțare/plată/rambursare *(după caz, în funcție de tipul instituțiilor partenere)* și de verificarea, sub aspectul legalității, a cheltuielilor efectuate de către parteneri și a tuturor documentelor justificative întocmite de către aceștia.

(2) Liderul de parteneriat va semna Cererea de finanțare depusă în cadrul cererii de proiecte nr. *<număr cerere de proiecte>* și Contractul/Ordinul de finanțare cu AM POCA.

(3) Liderul de parteneriat are dreptul să solicite celorlalți parteneri furnizarea oricăror informații și documente legate de proiect, inclusiv în scopul elaborării rapoartelor de progres și a cererilor de prefinanțare/plată/rambursare.

(4) Liderul de parteneriat este obligat să se asigure de calitatea documentelor/livrabilelor realizate de către parteneri, prin recepția acestora.

(5) Liderul de parteneriat se va consulta cu partenerii, cu regularitate, îi va informa despre progresul în implementarea proiectului și le va furniza copii ale rapoartelor de progres și rapoartelor financiare.

(6) Propunerile pentru modificări importante ale proiectului (e.g. activități, parteneri etc.), trebuie să fie convenite cu partenerii înaintea solicitării aprobării de către AM POCA. Când nu se ajunge la un acord asupra modificărilor, liderul de parteneriat va indica acest lucru când va solicita aprobarea AM POCA.

(7) Liderul de parteneriat este obligat să asigure verificarea procedurilor de atribuire a contractelor de achiziție publică derulate de către ceilalți parteneri, conform normelor legale în vigoare, înainte de solicitarea la rambursare a cheltuielilor aferente.

(8) Liderul de parteneriat va înainta Autorității de management cererile de prefinanțare/ plată/ rambursare, împreună cu documentele justificative, rapoartele de progres etc., conform prevederilor legale incidente și ale contractului/ordinului de finanțare.

(9) Mecanismul de decontare a cererilor de prefinanțare/plată/rambursare este cel prevăzut în O.U.G nr. 40/2015 privind gestionarea financiară a fondurilor europene pentru perioada de programare 2014-2020, normele metodologice de aplicare a acesteia și în contractul/ordinul de finanțare.

(10) În cazul în care unul din parteneri nu duce la îndeplinire una sau mai multe din obligațiile care le revin (e.g. implementarea unor activități, asigurarea contribuției la cofinanțarea proiectului, respectarea normelor în vigoare privind procedura de atribuire a contractelor de achiziție publică), liderul de parteneriat va prelua în totalitate responsabilitatea de a îndeplini aceste obligații.

(11) În cazul unui prejudiciu, liderul de parteneriat răspunde față de terți, solidar cu partenerul din vina căruia a fost cauzat prejudiciul.

(12) Liderul de parteneriat își rezervă dreptul de a se îndrepta pe calea unei acțiuni în regres, împotriva partenerului din vina căruia a fost cauzat prejudiciul, ca urmare a unei acțiuni/inacțiuni produse fără acordul/notificarea acestuia.

(13) Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.

(14) Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

**5.2 Drepturile și obligațiile partenerilor**

(1) Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului și să li se furnizeze copii ale rapoartelor de progres și financiare.

(2) Partenerii au dreptul, prin transfer, de către AM POCA, la fondurile aferente cererilor de prefinanțare/plată precum și la fondurile obținute din procesul de rambursare pentru cheltuielile angajate de către aceștia, care au fost certificate ca eligibile.

(3) Partenerii au dreptul să fie consultați, de către liderul de parteneriat, în privința propunerilor pentru modificări majore ale proiectului (e.g. rezultate, durată de implementare, parteneri etc.), înaintea solicitării aprobării de către AM POCA.

(4) Partenerii sunt obligați să pună la dispoziția liderului de parteneriat orice informații și documente aferente procedurilor de atribuire a contractelor de achiziție publică, în vederea îndeplinirii de către acesta din urmă a obligațiilor prevăzute la punctul 5.1., alin. (7), în termen de 5 zile lucrătoare de la solicitare.

(5) Partenerii sunt obligați să pună la dispoziția liderului de parteneriat, orice informații și documente privind implementarea proiectului, inclusiv în scopul elaborării rapoartelor de progres și a cererilor de prefinanțare/plată/rambursare, în termen de 5 zile lucrătoare de la solicitare.

(6) Partenerii sunt obligați să deschidă conturi bancare dedicate proiectului, în conformitate cu prevederile legale în materie în vigoare.

(7) Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

(8)Partenerii sunt obligați să pună la dispoziția auditorului financiar independent si autorizat în condițiile legii toate documentele si/sau informațiile solicitate si să asigure toate condițiile pentru verificarea cheltuielilor de către acesta.

(9) Partenerii sunt obligați să pună la dispoziția AM POCA, ACP, AA, DLAF, Comisiei Europene, si/sau oricărui alt organism abilitat să verifice modul de utilizare a finanțării nerambursabile, la cerere și în termen, documentele și/sau informațiile solicitate și să asigure toate condițiile pentru efectuarea verificărilor la fața locului.

(10) Partenerii sunt obligați să furnizeze orice informații și documente de natură tehnică sau financiară legate de proiect, solicitate de către AM POCA, ACP, AA, CE sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale pentru o perioadă de 5 ani după închiderea oficială a POCA.

(11) Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului/ordinului de finanțare.

 (12) Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.

 (13) Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

 (14) În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

 (15) Partenerul este ținut de respectarea de către liderul de parteneriat a termenului de restituire menționat în decizia de reziliere/ordinul de revocare a sumelor solicitate de AMPOCA.

Art. 6 ROLUL PARTENERILOR ÎN IMPLEMENTAREA PROIECTULUI

Rolul fiecărui partener în implementarea proiectului este descris în tabelul de mai jos și corespunde prevederilor din cererea de finanțare:

|  |  |  |  |  |
| --- | --- | --- | --- | --- |
| **Instituția** | **Rezultatele așteptate ale proiectului (**la care contribuie fiecare partener) | **Descrierea activităților/subactivităților derulate** de fiecare partener, în vederea obținerii fiecărui rezultat în parte  | **Suma totală** alocată fiecărui partener (lei),valoarea estimată a fiecărei activități, defalcată pentru fiecare partener/lider de parteneriat | **Contribuția financiară proprie** |
| Lider de parteneriat | De ex.: Metodologia ,,X” și Strategia ,,X” |  |  |  |
| Partener 1 |  |  |  |  |
| Partener … |  |  |  |  |

**Art. 7 PLĂȚI**

##### (1) Plățile pentru proiect vor fi făcute atât de către liderul de parteneriat, cât și de către parteneri, din conturile deschise dedicate proiectului, în limita bugetului alocat pentru fiecare dintre aceștia.

(2) Cheltuielile efectuate de către lider/parteneri vor fi rambursate de către AM POCA liderului de parteneriat/partenerilor pe baza documentelor justificative prezentate, în procentele și condițiile stabilite în Contractul/Ordinul de finanțare.

Art. 8 ACHIZIȚII PUBLICE

Achizițiile în cadrul proiectului vor fi făcute de către liderul de parteneriat sau oricare alt partener, cu respectarea condițiilor din contractul de finanțare și a prevederilor legale în materie.

Art.9 PREFINANȚAREA/PLATA/RAMBURSAREA CHELTUIELILOR

(1) Liderul de parteneriat este responsabil de depunerea cererii de prefinanțare/plată/rambursare la AM POCA, atât pentru cheltuielile aferente activității proprii, cât și pentru cele aferente activităților partenerilor.

(2) Acordarea și utilizarea prefinanțării, precum și rambursarea cheltuielilor se realizează în conformitate cu prevederile legislației în vigoare și a prevederilor Contractului/Ordinului de finanțare încheiat între AM POCA și beneficiar (liderul de parteneriat).

Art. 10 PROPRIETATEA

(1) Proprietatea, titlurile și drepturile de proprietate intelectuală privind rezultatele proiectului, raportările și alte documente în legătură cu acesta vor rămâne proprietatea beneficiarului/liderului de parteneriat.

(2) Părțile au obligația de a asigura funcționarea tuturor bunurilor, echipamentelor achiziționate din finanțarea nerambursabilă, la locul de desfășurare a proiectului și exclusiv în scopul pentru care au fost achiziționate.

##### (3) Părțile au obligația să nu înstrăineze, închirieze, gajeze bunurile achiziționate ca urmare a obținerii finanțării prin POCA, pe o perioadă de 5 ani de la finalizarea proiectului.

(4) Părțile au obligația să se asigure că nu vor desfășura activități economice în scopul obținerii de venituri/profit din echipamentele achiziționate prin proiect sau din utilizarea infrastructurii/aplicațiilor informatice realizate, în afara activităților pentru care a fost finanțat proiectul prin acordarea dreptului de utilizare a acestora către terțe părți (infrastructura și echipamentele care fac obiectul proiectului finanțat prin fonduri publice nu pot fi utilizate în alt scop/ cu altă destinație decât cea principală).

Art. 11 CONFIDENȚIALITATEA

Părțile convin să păstreze în stricta confidențialitate informațiile primite și sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale, doar în scopul de a-și îndeplini obligațiile din prezentul Acord de parteneriat.

Art. 12 NOTIFICĂRI

(1) Orice comunicare între Parteneri în legătură cu prezentul Acord se va face în scris.

(2) Orice document scris trebuie înregistrat atât la transmitere cat si la primire.

(3) Comunicările între părți care nu se referă la datele și informațiile confidențiale se vor face de asemenea prin telefon, fax sau e-mail, cu condiția ca primirea comunicării să fie confirmată în scris.

Art.13 LEGEA APLICABILĂ

(1) Prevederile prezentului acord vor fi guvernate, interpretate, înțelese și aplicate în conformitate cu legislația națională și comunitară în vigoare.

(2) Prezentul acord obligă părțile să respecte întocmai și cu bună credință fiecare dispoziție a acestuia în conformitate cu principiul obligativității contractului între părți.

(3) Pe durata prezentului Acord de Parteneriat, părțile vor avea dreptul să convină în scris asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a încheiat prezentul Acord de Parteneriat.

**ART. 14 DISPOZIȚII FINALE**

(1) În eventualitatea unui litigiu între părțile semnatare, survenit în executarea acestui acord de parteneriat, se va încerca soluționarea pe cale amiabilă, în termen de 15 zile calendaristice. În situația în care nu se poate ajunge la o înțelegere pe cale amiabilă litigiul va fi soluționat de către instanța judecătorească competentă.

(2) Prezentul Acord a fost întocmit si semnat astăzi, [ ] în ….. ( ) exemplare originale, în limba română, cate unul pentru fiecare parte.

Prezentul acord a fost întocmit în … exemplare.

**SEMNĂTURI**

|  |  |  |  |
| --- | --- | --- | --- |
| Instituția și rolul în proiect | Numele și funcția persoanei autorizate să semneze | Semnătura | Data |
| Lider de parteneriat |  |  |  |
| Partener 1 |  |  |  |
| Partener 2 |  |  |  |
| Partener … |  |  |  |

**Anexa nr. VI.1 –**

Adresa Trezoreriei/ Băncii Comerciale din care să reiasă conturile alocate proiectului